Diari Oficial de la Generalitat Valenciana


Sumari del DOGV 9716, del 02-11-2023 (2023/10268)

RESOLUCIÓ de 24 d'octubre de 2023, de la Conselleria d'Hisenda, Economia i Administració Pública, per la qual es disposa l'execució de la Sentència 430/2022, de 8 de juny, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/10517


Data del document
:   24-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 24 d'octubre de 2023, de la Conselleria d'Hisenda, Economia i Administració Pública, per la qual es disposa l'execució de la Sentència 430/2022, de 8 de juny, del Tribunal Superior de Justícia de la Comunitat Valenciana. [2023/10734]  
Mitjançant l'Ordre 23/2017, de 18 de setembre, de la Conselleria de Justícia, Administració Pública, Reformes Democràtiques i Llibertats Públiques, es van convocar proves selectives d'accés al cos superior tècnic d'enginyeria agrònoma, A1-15, sector administració especial, torn d'accés lliure i de persones amb diversitat funcional, convocatòria 10/16, corresponent a l'oferta d'ocupació pública de 2016 per al personal de l'Administració de la Generalitat (DOGV 8139, 02.10.2017).  
  
Mitjançant l'Acord de 9 de setembre de 2019, de l'òrgan tècnic de selecció, es va publicar la relació de persones aspirants aprovades en el tercer exercici i en la fase d'oposició de l'esmentada convocatòria.  
Aquest acord va ser impugnat, després de l'esgotament previ de la via administrativa, en seu jurisdiccional, davant el Tribunal Superior de Justícia de la Comunitat Valenciana.  
La Sentència 430/2022, de 8 de juny, del Tribunal Superior de Justícia de la Comunitat Valenciana, Sala Contenciosa Administrativa, secció segona, va estimar el recurs interposat i va acordar «deixar sense efecte la valoració del denominat tercer exercici Supòsit A), ordenant que l'Administració valore el tercer exercici de la fase d'oposició únicament d'acord amb el resultat del Supòsit B) en els termes exposats en l'FD tercer, últim paràgraf de la (…) sentència, amb les conseqüències que hagen de derivar-se en relació amb l'actora i els restants partícips en el procés selectiu (art. 72.2 LJCA)».  
Realitzades les actuacions oportunes en execució de la sentència del Tribunal Superior de Justícia, l'òrgan tècnic de selecció, mitjançant l'Acord de 29 de juny de 2023, va disposar la publicació de la relació definitiva de persones aspirants aprovades, així com les puntuacions definitives del barem.  
Atesos els pronunciaments continguts en la part dispositiva de la Sentència 430/2022, del Tribunal Superior de Justícia de la Comunitat Valenciana, i de conformitat amb el que es disposa en l'article 118 de la Constitució Espanyola, i també en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, i a proposta de la Direcció General de Funció Pública, resol:  
  
Publicar, a proposta de l'òrgan tècnic de selecció, les persones aspirants que han superat les proves selectives de la convocatòria 10/16, per ordre de puntuació, i que s'indiquen en l'annex.  
Contra la present resolució, les parts legitimades podran promoure incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 24 d'octubre de 2023.- La consellera d'Hisenda, Economia i Administració Pública: Ruth María Merino Peña.  
  
  
  
  
ANNEX  
Convocatòria 10/16, cos superior tècnic d'enginyeria agrònoma, A1-15, sector administració especial, torn d'accés lliure i de persones amb diversitat funcional.  
  
Relació de persones aprovades per ordre de puntuació (execució de la Sentència 430/2022, del Tribunal Superior de Justícia de la Comunitat Valenciana)  
  
Torn lliure  
  
DNI Cognoms i nom Nota final  
\*\*\*9825\*\* PICÓ ESPASA, ELENA 88,57  
\*\*\*5118\*\* RAMS GUERRA, DANIEL 86,61  
\*\*\*6561\*\* SORIANO ROVIRA, MARÍA JOSÉ 84,75  
\*\*\*3164\*\* JIMÉNEZ BOX, CARLOS ALBERTO 81,61  
\*\*\*3274\*\* FAUS GARCÍA, ANA 77,3  
\*\*\*6389\*\* GARCÍA POVEDA, YOLANDA 76,87  
\*\*\*3510\*\* TOFE MONLLOR, ANTONIO ROQUE 73,81  
\*\*\*9088\*\* DUART MARÍ, JUAN 69,56  
\*\*\*7973\*\* GARCÍA FERRANDIS, GONZALO 69,48  
  
  
  
Reserva de persones amb diversitat funcional  
  
DNI Cognoms i nom Nota final  
\*\*\*9822\*\* ANDRÉS AZNAR, GEMA 67,18